Luqa 24, 28-32: IL-QSIM TAL-ĦOBŻ – KRISTU ĦAJ FOSTNA Meta qorbu lejn ir-raħal fejn kienu qegħdin hu għamel ta' bir-ruħu li se jibqa' sejjer 'il bogħod. Iżda huma riedu jżommuh u qalulu. "Ibqa magħna, għax issa sar ħafna ħin u l-jum ġa wasal biex jispiċċa". Imbagħad daħal joqgħod magħhom. Waqt li kien fuq il-mejda magħhom, qabad il-ħobz, qasmu u tahulhom. Għajnejhom imbagħad infetħulhom u għarfuh, iżda Hu kien għeb minn quddiemhom. Waqt li kien fuq il-mejda magħhom, qabad il-ħobż, qasmu u tahulhom. Il-kelma t'Alla ssir dawl li tagħti sens lill-ġranet tagħna. Kuljum niskopru lill-Mulej ħdejna, ħaj fil-ħajja tagħna, għajnuna għall-waqtiet ta' nċertezza, faraġ fil-biki tagħna, tama għall-istennijiet tagħna. Il-Mulej joqgħod bil-qiegħda fuq il-mejda ta' ħajjitna biex itaffilna l-ġugħ bih stess. Biex ikun ħobż ifuħ li jferrah lill-aħwa x'ħin jiekluh. Għajnejn id-dixxipli għarfu l-Mulej, li qam mill-mewt, meta Hu għeb minn quddiem għajnejhom, imma daħal ġo qalbhom, għax l-Ewkaristija hi ċ-ċelebrazzjoni tal-ħajja ittrasfurmata fi Kristu. Tajjeb li ngħixu aktar l-atteġġjamenti Ewkaristiċi,... ta' radd il-ħajr, ta' offerta, ta' komunjoni. Inkunu ħaga waħda, nirċievu u nagħtu l-maħfra, inkunu għaqda waħda ma' ħutna, ngħixu l-missjoni li l-Mulej afdalna. Mulej, Inti l-ħobż li jtaffi l-ġugħ. Inti twieġeb għall-istediniet tagħna, toqgħod bil-qiegħda fuq il-mejda magħna. Inti l-ikel li jmantnina, il-ħobz abjad, ifuħ, mogħti għalina. Għajjixna bik; idħol fil-ħajja tagħna. Aħna nemmnu li inti ħaj f'dak kollu li aħna nagħmlu u f'dak kollu li aħna. Ibqa' fil-qrib Magħna niħduk, ma' ħbiebna ferħana, Magħna niħduk, mat-toroq tal-ħajja. Ibqa' Mulej, magħna f'dal-jum, ħa ngħixu fil-hena flimkien. Ibqa' Mulej, magħna f'dal-jum, ħalli ngħixu fil-hena flimkien.
Nimxu lejn Għemmaws – 3